OpenLLM-France/wikimedia huggingface dataset:
# Mariano Doporto

Mariano Doporto Marchori (Cáceres, 1902ko urtarrilaren 18a-Dublin, 1964ko irailaren 8a) fisikari eta meteorologo espainiarra izan zen Donostiako Igeldoko Behatoki Meteorologikoaren zuzendaria izan zen. Hargin beltza eta gerra ondoren erbesteratu behar izan zen eta Irish Meteorological Service-ren zuzendaria izan zen. Euskal Herriarekin lotura handia izan zuen beti.

## Biografía

Cáceresen jaioa, Madrilgo Unibertsitate Zentralean Fisika ikasi zuen. 1923an, Fisikako doktoregoa prestatzen hasi zen. 1925an Madrilgo La Mantuana logian onartu zuten; Doportoren izen sinbolikoa "Marte" izan zen. 1927an Donostiako Igeldoko behatokiaren burua izendatu zuten, Juan Migel Orkolagari ordezkatzeko, eta behatokia berritzeko lan handiak egin zituen. Donostian Altuna Logia Agurgarrian integratu zen, eta framazonen maisu-gradua lortu zuen. Halaber, Espartako Logiako kidea izan zen; logia hori antifaxista zen, eta Baionan zuen bere egoitza. 1931an Mercedes Laguía Paracuellosekin ezkondu zen, eta 1938an Bartzelonako Unibertsitatean Fisika Esperimentaleko Doktoretza egin zuen. Bere tesia La turbulencia dinámica de la atmósfera en Barcelona izan zen.
1939an Espainiatik ihes egin behar izan zuen Baionan erbesteratuz. Ondoren, Eirera joan zen eta, 1940an, bertako zerbitzu meteorologikoetan integratuz, Irish Meteorological Service. 1948an IMSren zuzendari izendatu zuten, eta nazioarteko foroetan hartu zuen parte. Dublinen hil zen Euskal Herrira itzuli gabe, 1964an.

## Lana
### Liburuak

* Cincuenta y cinco años de observaciones pluviométricas en San Sebastián (1878-1932). Donostia: Igeldoko Behatokiaren Argitaratzeak, 6. zk., 1933.
* La turbulencia dinámica de la atmósfera en Barcelona. Madril: Servicio Meteorológico Español, 1938.

### Artikuluak

* "La estructura de la atmósfera: troposfera y estratosfera", Anales de la Sociedad Española de Física y Química, 25 (1927), 139-157 or.
* "The significance of the isopycnic level", W. A. Morgan-ekin batera. Quarterly Journal of the Royal Meteorological Society, 73, 1947, 317-318 or.
* "The isopycnic level and the coupling of tropopausa and surface waves", Annales de Géophysique, 7. zk., 1951ko urria-azaroa.
* "Nodal surfaces in the atmosphere with special reference to isopycnic and horizontal motion levels", Archiv für Meteorologie, Geophysik und Bioklimatologie, A-14, 1964.

## Erreferentziak

* 1 2 .

## Ikus, gainera

* Igeldoko behatokia
* Juan Migel Orkolaga

## Kanpo-loturak

* Biografia Auñamendi Entziklopedian.
* (Gaztelaniaz):Biografia Historiaren Errege Akademian.
* (Gaztelaniaz):Manuel Palorares Calderónen "Semblanza de Mariano Doporto".
* Datuak: Q19949887
# Mariano Enrique Calvo

Mariano Enrique Calvo Cuéllar (1782ko uztailaren 18a - 1842ko uztailaren 29a) Boliviako abokatu, jeneral eta politikaria izan zen, 1841ean, de facto, zortzigarren presidente izan zena. Hirugarren presidenteordea ere izan zen 1835etik 1839ra bitartean, jarduneko presidentearen eskumenak ere izan zituen Andrés de Santa Cruz presidentea Perun zegoen bitartean. Boliviako Armadako jeneral eta komandante maila ere emango zion Santa Cruzek.

## Erreferentziak

* ↑ Bolivia: Ley de 21 de junio de 1836. .

## Kanpo estekak

* Datuak: Q886535
* Multimedia: Mariano Enrique Calvo / Q886535
# Mariano Campos

Mariano Campos Torregrosa (Valentzia, c. 1895 - Villar de Chinchilla, 1936ko irailaren 7a) valentziar politikaria izan zen.
Hargin beltz eta errepublikazale ezaguna, Espainiako Bigarren Errepublikan Partido Republicano Radical Socialista eta Izquierda Republicanaren kidea izan zen. Soria, Jaén, Araba eta Valladolideko gobernadore zibil izendatu zuten.
Espainiako Gerra Zibila hasi zenean, jaioterrian zegoen eta tren batean falangista talde batek erail zuen.

## Erreferentziak

* ↑ Sampedro Ramo, Vicent. (2012). La represión franquista en Levante. La represión sobre Izquierda Republicana. (1. argitaraldia) Madril: Editorial Eneida, 108-109, 140 or. ISBN 9788415458135..
* Datuak: Q14613526
# Mariano Comense

Mariano Comense Italiako udalerri bat da. Comoko probintzian kokatuta dago, Lombardia eskualdean. 25.258 biztanle ditu, 13,8 kilometro koadroko azaleran banatuta.

## Mugakideak

Mariano Comensek honako udalerri hauekin egiten du muga:
Cabiate Carugo Figino Serenza Novedrate Seregno Brenna Cantù Lentate sul Seveso Giussano

## Kanpo estekak

* Datuak: Q47448
* Multimedia: Mariano Comense / Q47448
# Mariano Bellver

Mariano Bellver Utrera (Bilbo, 1926 -Sevilla, 2018ko azaroaren 23a), bizkaitar jatorria zuen andaluziar arte-bildumagilea izan zen. Ricardo Bellver (1845-1924) eskultorearen iloba, hamabi urte zituela Sevillara joan zen eta bertan aktuario moduan lan egin zuen. Bere lan bilduma Bellver Museoan ikus dezakegu.
* Datuak: Q5997587
* Multimedia: Mariano Bellver / Q5997587
# Mariano Benlliure

Mariano Benlliure Gil (Valentzia, 1862ko irailaren 8a - Madril, 1947ko azaroaren 9a) espainiar eskultorea izan zen. Bere garaiko eskultorerik onentsuenetakoa izan zen. Errealismoaren barne kokatzen diren lan anitzen egile da, eta eskultura mota ugari egin zuen: zezenketaren ingurukoak, erlijiozkoak, erretratuak, ijito emakumeak, haurrak, monumentuak. Benlliureren lana da Gaiarreri egindako hilobia, Erronkarin.
* Álvaro de Bazánren monumentua, 1891 (Madril)
* Alfontso XII.a Espainiakoaren zaldizko estatua, 1928 (Madril)
* Emilio Castelarraren monumentua, 1908 (Madril)
* On Diego Lopez Harokoaren monumentua, Bilboko Plaza Biribilean, 1890
* Antonio Trueba bizkaitar idazlearen monumentua, Bilboko Albia lorategian, 1895

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/4/17 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2402329
* Multimedia: Mariano Benlliure / Q2402329
# Mariano Castro Zaldívar

Mariano de la Trinidad de Castro y Zaldívar (Cajamarca, 1828ko irailaren 12a – Lima, 1906ko abenduaren 30a) Peruko politikaria, diplomazialaria eta nekazaritza-enpresaria izan zen. Miguel Iglesias Errepublikako presidentearen aldekoa izan zen eta Gobernuko eta Poliziako ministroa (1883-1884), Kanpo Harremanetarako ministroa (1884) eta Justizia, Instrukzio, Gurtza eta Karitateko ministroa (1884-1885) izan zen. Ministroen Kontseiluko presidente gisa (1884-1885). Ozeano Bareko Gerra amaitu ondoren 1883an Txilerekin bakea sinatzeko negoziatzaile perutarretako bat izan zen.

## Kanpo estekak

* Datuak: Q16494056
# Mariano Echeverría

Mariano Raúl Echeverría (1981eko maiatzaren 27a) Argentinako futboleko atzelaria eta egungo entrenatzailea da. Gaur egun Tigreko entrenatzailea da.

## Karrera
### Klubaren ibilbidea

Echeverría Argentinako futboleko behe ligetan hasi zuen bere jokalari ibilbidea. Urte luzez Luján de Cuyo eta Deportivo Maipú bezalako taldeetan jokatu ondoren, erregionalizatutako beheko mailetan 2. Mailako Chacarita Juniors taldean sartu zen. Klubarekin egin zuen lehen denboraldian Lehen Mailara igoera lortu zuten.

### Nazioarteko ibilbidea

Echeverría Argentinako selekzioarekin debuta egin zuen 2010eko otsailaren 10ean Jamaikari 2-1 irabazi zion Diego Maradonaren Argentinako jokalarien taldean sartzeko deituta.

## Entrenatzaile karrera
### CA Tigre

2018ko urriaren 5ean, Echeverría Club Atlético Tigreko entrenatzaile berri izendatu zuten, bere lehen benetako entrenatzaile lana izan zena. 2019ko otsailaren 8an Club Atlético Banfielden aurka 4-4ko emaitza lortu eta hiru egunera, Echeverríak bere kargua utzi zuen. Echeverría haserre zegoen emaitzarekin eta bere taldearen jardunarekin.

## Erreferentziak

* ↑ Eche puso primera, ole.com.ar, 5 October 2018
* ↑ Tigre se quedó sin DT: Mariano Echeverría presentó su renuncia, clarin.com, 11 February 2019

## Kanpo estekak

* (Gaztelaniaz) Mariano Echeverría BDFA.com.ar webgunean
* (Ingelesez) Mariano Echeverría, Soccerway webgunean
* Datuak: Q3847770
# Marecchia

Marecchia (maˈɾekːi̯a ahoskatua; latinez: Ariminus) erdialdeko Italiako ibaia da. Zucca mendian du iturburua. Montefeltro eskualdea zeharkatu ondoren, Adriatikoan, Riminitik gertu, bokalea du.

## Erreferentziak

* ↑ Richard J.A. Talbert, ed. Barrington Atlas of the Greek and Roman World: Map-By-Map Directory. I Princeton, NJ eta Oxford, UK: Princeton University Press, 589 or. ISBN 0691049459..

## Kanpo estekak

* Datuak: Q1236208
* Multimedia: Marecchia river / Q1236208
# Maredsous garagardoa

Maredsous garagardoa hartzidura handiko garagardo belgikar bat da.
Bitxia bada ere, garagardo hau sekula ez da egin Maredsous abadian, Namur probintzian. Baina han dasta daiteke. 1963tik, abadiak, ekoizpena eta komertzializazioa Duvel Moortgat Garagardotegiari eman dio, hau ere monjeen kontrolpean, Duvel garagardoa ematen duena.
Garagardoa, botilaratu aurretik iragazi egiten da, garbitasun handia ematen diona.

## Garagardo motak

* Maredsous 6, horia
* Maredsous 8, beltza
* Maredsous 10, hirukoitza.
# Marebbe

Marebbe (alemanez: Enneberg) Italiako udalerri bat da. Bozen-Hego Tirolgo probintzia autonomoan kokatuta dago, Trentino-Adige Garaia eskualdean. 3.162 biztanle ditu, 160,32 kilometro koadroko azaleran banatuta.

## Mugakideak

Marebbe/Ennebergek honako udalerri hauekin egiten du muga:
Badia Braies Brunico Cortina d'Ampezzo La Valle Luson St. Lorenzen San Martin de Tor Olang

## Kanpo estekak

* Datuak: Q427253
* Multimedia: Mareo / Q427253
# Marechal Floriano

Marechal Floriano Brasilgo udalerri bat da, Espírito Santo estatuan kokatua. 14.262 biztanle ditu 285,379 km²ko eremuan.

## Ikus, gainera

* Espírito Santo

## Kanpo estekak

* Datuak: Q1806664
* Multimedia: Marechal Floriano / Q1806664
# Maree aintzira

Maree aintzira (ingelesez: Loch Maree, Eskoziako gaeleraz: Loch Ma-ruibhe) iparraldeko Eskozian dagoen aintzira da, Lur Garaietako Mendebaldeko Ross barrutian hain zuzen ere. 1994ko irailaren 19an Ramsarko hitzarmenean sartu zuten.

## Geografia

20 kilometroko luzera eta 4 kilometroko zabalera izanik, Eskoziako laugarren aintzirarik handiena da, handiena Ness aintziratik iparralderantz. Guztira 28,6 km² azalera du. Maree aintzirak bost uharte handi eta 25 txiki ditu. Handiena den Isle Mareek zuhaitz sakratua du, ziur asko eskoziar druidekin lotuta.

## Bitxikeriak

Ness aintzirak bezala, Loch Mareek bere munstroa ere badu, muc-sheilch motakoa hain zuzen ere.
1877an Victoria I.ak Talladaleko Loch Maree Hotela bisitatu ondoren, turismogune bihurtu zen.

## Iruditegia

* Beinn a' Mhùinidh mendia.

## Kanpo estekak

* Datuak: Q1310646
* Multimedia: Loch Maree / Q1310646
* ↑ The Times: "A Highland Loch"
# Marechal Cândido Rondon (Paraná)

Marechal Cândido Rondon Brasilgo udalerri bat da, Paraná estatuan kokatua. 55.836 biztanle ditu 748,002 km²ko eremuan.

## Ikus, gainera

* Paraná

## Kanpo estekak

* Datuak: Q2003833
* Multimedia: Marechal Cândido Rondon (Paraná) / Q2003833
# Maredsous abadia

Maredsous abadia Denée hirian dagoen monasterio beneditar bat da, Belgikako Namur probintzian.

## Fundazioa

1872ko urriaren 15ean fundatu zuen Hildebrand de Hemptine izeneko fraide belgikar batek, geroago, abadiako abadea izan zena. Bertako hirugarren abadea, Dom Columba Carmion ezaguna izan zen, 2000n, Joan Paulo II.ak beatifikatu zuena.
Eraikuntzaren finantziazioa, Desclée familiaren ardura izan zen, eraikin handi bat nahi zuena. Lanak, Jean-Baptiste Béthune arkitektoari eman zitzaizkion (1831-1894), Belgikan, neogotikoaren liderra zena. Multzoaren plana, Valoniako Brabanteko Villers-la-Ville herriko abadia zistertarrean oinarritua dago, XIII. mendekoa. 20 urte geroago amaitu zen, 1892an.

## Maredsous San Benito eskola

Maredsous abadia gazta eta garagardoagatik da ezaguna. XX. mendean, bere Bibliaren itzulpenengatik nabarmendu da.

## Ikus, gainera

* Maredsous garagardoa

## Kanpo estekak

* (Frantsesez)Abadiako webgunea
* Datuak: Q2719216
* Multimedia: Abbaye de Maredsous / Q2719216
# Marechal Deodoro (Alagoas)

Marechal Deodoro Brasilgo udalerri bat da, Alagoas estatuan kokatua. 60.370 biztanle ditu 332,14 km²ko eremuan.

## Ikus, gainera

* Alagoas

## Kanpo estekak

* Datuak: Q985275
* Multimedia: Marechal Deodoro (Alagoas) / Q985275
# Marechal Thaumaturgo

Marechal Thaumaturgo Brasilgo udalerri bat da, Acre estatuan kokatua. 17.093 biztanle ditu 8.191,692 km²ko eremuan.

## Ikus, gainera

* Acre

## Kanpo estekak

* Datuak: Q1772613
* Multimedia: Marechal Thaumaturgo / Q1772613
# Makina konplexu

Makina konplexua makina sinple batzuetaz osaturiko makina bat da. Adibidez, bizikleta bat makina konplexua da, gurpila, palanka, falka eta biela izeneko makina sinpleak dituelako; bizikletaz ibiltzean, gainera, plano inklinatua ere maiz erabiltzen da.

## Ikus, gainera

* Gailu

## Kanpo estekak

* Datuak: Q12262897
# Makina saltzaile

Makina saltzailea modu automatikoan tiketak, janariak, edariak eta beste produktuak txanponak sartuz, txartel bereziak edo beste bitartekoak erabiliz eskaintzen dituen makina da, pertsona saltzaile baten presentziarik gabe.

## Kanpo estekak

* Datuak: Q211584
* Multimedia: Vending machines / Q211584
# Makina sinple

Makina sinpleak gizakiak antzinatik erabiltzen dituen eta lan fisikoa arindu eta errazten dioten oinarrizko tresna batzuk dira.

## Historia

Aizkoran, karraskagailuan, zulagailuan eta beste hainbat tresnatan oinarrituta sortu ziren lehenengo lanabesak, eta tresna horien hainbat adibide aurkitu izan dira antzinako gizakia bizitako lekuetan: aiztoaren edo labanaren modura zorroztutako harriak; lurra zulatzeko edo harrotzeko aitzurrak; hainbat erabileratako aizkorak; hezurrezko, adarkizko edo harrizko muturra duten ehizarako lantzak... Tresna horiek, eraldatuta, jakina, oraindik ere erabiltzen dira.
Ezagutzen den lehenengo tornua K.a. 850 urtekoa da. Honen irudia antzinako Egiptoko Petosiris apaizaren hilobian agertzen da.
Urte askotan zehar tornuek "biolin-arkua" sistemarekin funtzionatu zuten. XIII. mendean pedal eta pertika malgudun tornua sortu zen. Tornu berri hau oinekin eragiten zen, eskuekin eragin beharrean. Hau abantaila bat zen, izan ere, honela eskuak libre geratzen ziren beste gauza batzuk egin ahal izateko. XV. mendean zehar beste bi hobekuntza gertatu ziren: polea bidezko transmisioa eta biela-biradera mekanismoa.
Ingalaterran iraultza komertziala hazi zenean, XVII. mendean zehar, alegia, pieza metalikoei forma emateko kapaz ziren tornuak sortu ziren.
Zenbakizko kontrolaren inguruko lehenengo garapenak John T. Parsons asmatzaile iparramerikarrak egin zituen, 1940ko hamarkadan.

## Erabilera

Makina sinpleek gizakiaren parte-hartze zuzena behar dute funtzionatzeko eta gauzak mugitzeko, igotzeko, jaisteko, banatzeko, elkartzeko eta beste hainbat gauzetarako balio dute.

## Adibideak

Hauexek dira makina sinple ezagunenak: palanka, txirrika, gurpila, plano inklinatua, tornua eta ziria.
* Palanka: Palanka barra zurrun bat da. Funtzionatzeko mugitu nahi den gorputzaren azpian eta euste-puntua deitzen zaionaren azpian sostengatuz erabiltzen da, libre geratzen den aldean indarra (potentzia) egiten da eta altxa nahi dugun gorputzaren erresistentzia gainditzen dugu.
* Txirrika: Buelta osoan erretena duen gurpila da txirrika. Pisuak modu erosoan altxatzen laguntzen du txirrikak.
* Gurpila: Ardatz baten inguruan biratzen duen atal biribila da. Gorputz astunak errazago garraiatzen laguntzen du edo motor baten bidez gorputz astunak garraiatzen ditu.
* Plano inklinatua: Maila ezberdinetan aurkitzen diren bi punturen artean kokatutako planoari deitzen zaio plano inklinatua. Gorputz astunak altxatzeko edo mantso jaisteko erabiltzen da makina hori.
* Tornua: Ardatz baten inguruan biratzen duen zilindroz osatutako makina da tornua. Pisuak behetik tornua dagoen mailaraino altxatzeko erabiltzen da makina hori.
* Ziria: Gai solidoan sartuz irekidura bat egiteko gai den material gogorrezko pieza mutur zorrotza da ziria. Harriak edo zurak pilatzeko erabiltzen da ziria.

## Kanpo estekak

* Datuak: Q186713
* Multimedia: Simple machines / Q186713
# Makillaje

Makillajea gizakiaren itxura edo usaina liraindu edo babesteko erabilitako gaiak dira. Zineman, telebistan eta antzerkian, makillajea ezinbestekoa da, zeren eta iluminazioa azalean kolorea galtzea egiten duelako. Makillajea tipo bi daude:
* Makillaje neutroa, arrunta.
* Karakterizaziorako makillajea

## Karakterizaziorako makillajea

Nahiz eta kolorea gutxitu, makillaje mota honek laguntzen du pertsonaiaren kanpoko itxura hartzen. Adibidez, pertsona gazte batetik pertsona zahar batera bihurtu ahal du, baita ere animalia bihurtu,…
Makillaje tipo hau pailazoek erabiltzen dute haien saioak egiteko.

## Fx makillaje

Makillaje hau efektu berezietarako erabiltzen da.

## Erabiltzen dituzten produktu batzuk

Hona hemen erabilitako material eta produktuak karakterizaziorako makillajetarako:
* Alginatoak
* Igeltsua
* Latexa
* Silikona
# Makina birtual

Makina birtual bat makina (konputagailu) baten software bidezko inplementazio bat da, makina fisiko bat bezala programak exekutatzeko gai dena. Birtualizazio kontzeptua IBMren VM/370 sistemarekin agertzen da, 1972an. Ideia nagusia hainbat sistema eragile hardware berean exekutatzea lortzea da. Horretarako, denbora banatuko sistema batek egiten dituen bi oinarrizko funtzioak banatzen dira: multiprogramazioa eta hardwarearen abstrakzioa.

## Definizioak

Popek eta Goldbergen makina birtual bati buruzko definizioa ondokoa izan zen: “benetako makina baten bikoizketa efiziente eta isolatua”. Gaur egun, definizioak barne hartzen ditu baita benetako hardwarean oinarrituta ez dauden makina birtualak ere.
Sistemako makina birtual batek sistema plataforma osoa eskaintzen du sistema eragile oso baten exekuzioa ahalbidetzeko. Aldiz, prozesuko makina birtual bat programa bakar bat exekutatzeko diseinatua da, prozesu bakar baterako euskarria eskainiz. Makina birtual baten oinarrizko ezaugarri bat zera da: bere barruan exekutatzen ari den softwarea makina birtualak eskaintzen dituen baliabide eta abstrakzioetara mugatuta dagoela – alegia, ezin dela irten beraren mundu birtualetik.

## Teknikak

Sistemaren muina makina birtualaren monitorea da, eta hardwarean exekutatzen da, hurrengo software mailan hainbat makina birtual eskainiz. Makina birtual hauek hardware biluziaren kopia berdina dira. Hau dela eta, bakoitzak edozein sistema eragile exekuta dezake.

## Kanpo estekak

* Datuak: Q192726
# Makina-tresna

Makina-tresna edo makina tresna (Hego Euskal Herrian makina-erreminta ere deitua) material homogeneozko piezei, batik bat metalezkoei, forma emateko erabiltzen den makina mota bat da. Makina finkoak dira, mugitzen ez direnak. Piezaren moldaketa hainbat modutan egin daiteke: txirbil-harroketaz, estanpazioz edo elektrohigaduraz.
Teknologiako historialarien arabera, lehen makina tresna 1751n Jacques de Vaucansonek asmatutako tornua izan zen, mekanikoki egokitu zitzaiokeen buruari ebakitzeko lanabesa jarri zion, langileen eskuen ordez.
Makina tresnek zenbait energia-iturri erabil ditzakete: giza energia, animalia energia eta gurpil hidraulikoen bitartez lortutako energia. Makina-tresnen benetako garapena lurrun-makinaren asmakuntzarekin hasi zen, Industria Iraultzaren baitan. Gaur egun, gehienak energia elektrikoarekin dabiltza.
Eskuz zein kontrol automatikoz egin daiteke lan. Lehen makinek bolanteak erabiltzen zituzten mugimendua egonkortzeko, eta engranaje eta palanka sistema konplexuak zituzten makina eta piezak kontrolatzeko. 1950eko hamarkadan zenbakizko kontrol sistemak garatzen hasi ziren; mugimendua kontralatzeko, eta agindu multzoa paper-zinta edo txartel batean zulatuta erabiltzen zuten. 1960tik aurrera prozesua malguagoa izateko konputagailuak gehitu ziren, eta ZKZ (zenbakizko kontrol konputerizatu) izena jarri zitzaien makina haiei. Zenbakizko kontrol makinek zein zenbakizko kontrol konputerizatuek segidak behin eta berriz errepika ditzakete zehaztasunez, eta langilerik zailduenak baino pieza konplexuagoak ere egin ditzakete.

## Erreferentziak

* ↑ «makina» sarrera, in Euskaltzaindia: Hiztegi Batua.

## Kanpo estekak

* Datuak: Q19768
* Multimedia: Machine tools / Q19768
# Mariquina

Mariquina Txileko hegoaldeko komuna da. Los Ríos eskualdeko Valdivia probintzian kokatuta dago. 2002ko erroldan, 18.223 biztanle zituen. Komunaren hiriburua San José de la Mariquina da.

## Kanpo estekak

* (Gaztelaniaz) Mariquinako udalaren webgunea.
* Datuak: Q16922
* Multimedia: Mariquina / Q16922
# Mariposa udalerria, Jasper konderria (Iowa)

Mariposa udalerria Ameriketako Estatu Batuetako Iowa estatuko udalerri bat da, Jasper konderrian. Azken zentsuaren arabera 211 biztanle zituen.

## Ekonomia

2020ko zentsuaren arabera, Mariposa udalerriak 87 etxebizitza zeuden. Per capita diru-sarrerak 41.534 estatubatuar dolar ziren.

## Kanpo estekak

* Datuak: Q10791531
# Maripoxa Enea etxea

Maripoxa Enea edo Maripoxanea etxea Lezon dagoen XVI. mendeko eraikina da, Done Jakueren ibilbide kulturalak zeharkatzen duen Lezoko kale Nagusiko 6. zenbakian kokatzen dena.

## Ezaugarriak

Bi isurkiko estalkia dauka eta teilatu gailurra fatxada nagusiarekiko paraleloa da. Beheko solairua eta eta beste hiru ditu eta, azkenekoa ezik, harearrizko harlanduzkoa da etxea. Hirugarren solairua beranduago eraiki zen eta luzitutako harlangaitzezkoa da.
Beheko solairuan erdi puntuko arku itxura duten dobeladun bi sarbide ditu eta erdian burdin hesiz estalitako leiho kronopial bat. Sarbide zabalenean JHS siglak dauzka giltzarrian, sarbide estuan ikur astrolabikoak.

## Ondarea

Eusko Jaurlaritzak izendatutako ondarea da.

## Erreferentziak

* ↑ Lezoko Hirigune Historikoa Birgaitzeko Plana. .
* ↑ (Ingelesez) «Lezo: ondarea eta hiri garapena. Lezoko historia urratsez urrats 5» Issuu (Noiz kontsultatua: 2019-09-20).
* ↑ «Maripoxa Enea etxea. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-09-20).

## Kanpo estekak

* Datuak: Q65920579
* Multimedia: Maripoxa Enea etxea / Q65920579
# Maripá de Minas

Maripá de Minas Brasilgo udalerri bat da, Minas Gerais estatuan kokatua. 3.387 biztanle ditu 77,338 km²ko eremuan.

## Ikus, gainera

* Minas Gerais

## Kanpo estekak

* Datuak: Q1789764
* Multimedia: Maripá de Minas / Q1789764
# Mariposa konderria (Kalifornia)

Mariposa konderria (ingelesez: Mariposa County) Kaliforniako konderri bat da, Ameriketako Estatu Batuetan. Hiriburua Mariposa da. 2010eko zentsuaren arabera 18.251 biztanle zituen, Mariposa kilometro koadroko azaleran.

## Geografia

Mariposa konderriak 3.788,69 kilometro koadro ditu. Horietatik 36,27 ura dira. Beste 3.752,42 lurra dira. Biztanleria dentsitatea 0,21 da.

## Demografia

2010eko zentsoan bizi ziren 18.251 pertsonetatik 16.868 txuriak edo hispanoak dira. Horietatik hispano edo latino kategorian 1.676 dira. 129 beltzak edo afroamerikarrak. 459 amerikar natiboak ziren eta 26 Hawaii edo Pazifikoko irletako natiboak. 201 asiarrak ziren. Bestelako arraza bat kategorian 22 biztanle daude. Bukatzeko euren burua arraza bat baino gehiagotan 546 pertsonek kokatzen zuten.

### Biztanleria piramidea
## Kanpo estekak

* Datuak: Q156191
* Multimedia: Mariposa County, California / Q156191